ભારતમાં આપણું કથાનક કાંઈ જુદું છે. વર્ષ ૨૦૧૧માં છેલ્લે થયેલી વસતીગણતરી મુજબ આપણો દાયકા દરમિયાન વસતીવધારાનો દર ૧૭.૧૯ ટકા રહ્યો છે. ૧૨૫ કરોડથી વધુ વસતી સામે આપણાં સંસાધનો વામણાં પુરવાર થઈ રહ્યાં છે અને માળખાકીય સુવિધાઓ પર બોજ છે. પાણીની અછત અને હાથ માટે ઓછું કામ છે. ટ્રેન અને રસ્તા પર ભીડની ભરમાર હોય છે. વસતીવધારાના દરને નીચે લઈ જવાની તાકીદની જરૂર છે પરંતુ પાડોશી બાંગ્લાદેશ જેવા સરહદી દેશોમાંથી થતું ગેરકાયદે સ્થળાંતર આપણી સમસ્યામાં ઉમેરો કરે છે.